Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 187/13/5506	Martin, 12.11.2013
EEČ : 2-40-290-2013

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Martin
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
12. 05. 2006 v XXXXX, na Ul. XXXXX, v tam sa nachádzajúcej predajni XXXXX uzatvoril ako dlžník so spoločnosťou XXXXX, a. s., so sídlom XXXXX, Ul. XXXXX, IČO: XXXXX, ako veriteľom, úverovú zmluvu č. 3605067236, ktorej predmetom bolo poskytnutie úveru vo výške 656,94 Eur (19.791,--Sk) na nákup motovoého krovinorezu zn. Stihl FS 100, pričom pri uzatváraní tejto zmluvy uviedol, že je zamestnancom podnikateľského subjektu XXXXX, so sídlom podnikania XXXXX, Ul. XXXXX, IČO: XXXXX,  kde dosahuje čistý mesačný príjem vo výške 511,19 Eur (15.400,--Sk), čo sa však nezakladalo na pravde, nakoľko u uvedeného zamestnávateľa nepracoval,  bol nezamestnaný, pričom na základe tejto zmluvy mu bol poskytnutý úver vo výške 659,94 Eur, ktorý sa zaviazal splácať v pravidelných 10-tich mesačných splátkach vo výške 72,26 Eur (2.177,--Sk), vždy do 20.  dňa v kalendárnom mesiaci, pričom obvinený doposiaľ nezaplatil ani jednu splátku, čím spoločnosti XXXXX, a. s., so sídlom XXXXX, Ul. XXXXX, IČO: XXXXX, spôsobil celkovú škodu vo výške 722,63 Eur, 

lebo je trestné stíhanie neprípustné podľa § 9 odsek 1 písmeno d

Odôvodnenie:
 	Vyšetrovateľ PZ OEK OKP OR PZ XXXXX v konaní vedenom pod sp. zn. XXXXX viedol trestné stíhanie proti obvinenému XXXXX, nar. XXXXX, pre  prečin úverového podvodu podľa § 222 ods. 1 Tr. zák., ktorý sa mal stať na tom skutkovom základe, ako je uvedené vo výrokovej časti tohto uznesenia.
	
	Po skončení skráteného vyšetrovania vyšetrovateľ PZ preložil tunajšej prokuratúre na vec sa vzťahujúci spisový materiál spolu s návrhom na konečné opatrenie. 
	
	Súčasťou spisového materiálu je okrem iného aj oznámenie o úmrtí obvineného, na č. l. 57 spisu, ktorý vydalo Mesto XXXXX, z obsahu ktorého jednoznačne vyplýva, že obv. XXXXX, nar. XXXXX, trvale bytom XXXXX, XXXXX, zomrel d¨ľa XXXXX v XXXXX. 

	Z uvedeného listinného dôkazu, o ktorého hodnovernosti nie sú žiadne pochybnosti,  vyplýva, že obv. XXXXX, nar. XXXXX,  zomrel XXXXX. 
	
	Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por. 
	
	Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho. 

	Na základe vyššie uvedených dôkazov je nepochybné, že obv. XXXXX zomrel, a teda v zmysle citovaných zákonných ustanovení sa stalo trestné stíhanie voči jeho osobe neprípustným. 
		
Z týchto dôvodov som rozhodol tak, ako je uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Mikuláš
prokurátor